 Waxa kaloo uu ka hadlay wax-soo-saarka waddanka iyo qorshaha uga yaal horumarinta dhaqaalaha iyo waxa uu xisbigiisa KULMIYE kaga duwan yahay labada xisbi ee kale, Arrimaha horumarinta dhaqaalaha, waxa laga yaabaa in uu qofba meel ka eegayo, anigu waxaan ogahay oo xisbiga KULMIYE ay tahay ujeeddadiisa koobaad inuu ogaado qofka reer Somaliland xeedhada waxa ku jira ee uu cunayo iyo tayadeeda, annaga waxa noo qorshe ah in la soo saaro cunto ku filan dalka, qorsheheediina waanu dhammaystirnay, dalku waxa uu u baahan yahay 432 kun oo tan oo cuntada aan duxda lahayna Garaw, Qamadi, Bariis, Baasto IWM iyo 21 tan oo saliid ah, iyada oo ay dheertahay oontii xoolaha, waxaynu u baahanahay in aynu gobol kasta ka beerno 13 kiiloomitir oo keliya, waana aynu helaynaa meel biyo leh oo aynu ka beerno, KULMIYE waxa goan in shanta sannadood ee dambe oo qorshihiisa ku jirta in uu dalka gaadhsiiyo in aynu boqolkiiba 80 cuntada la soo baxno, taasina waa arrinta cuntada oo waanu uga xogogaalsanahay, ayuu yidhi Md. 